### 4.      Beslutning om anlægsbevilling for Station Kalundborg East

**Åbent**

Sagsnr.: 326-2015-38086       J.nr.: 01.02.16           Dokumentnr.:
326-2017-18361

**Sagstype**

Beslutning.

**Resume og sagens baggrund**

På investeringsoversigten for 2017 er der afsat et
rådighedsbeløb på 1,425 mio. kr. til en ny station i [adresse]. Der søges
om frigivelse af det samlede rådighedsbeløb på 1,425 mio. kr. til stationen i
[adresse].

**Indstillinger**

Direktøren indstiller, at der gives en anlægsbevilling på
1,425 mio. kr. til det videre arbejde i forbindelse med planlægningen af den
nye station [adresse] finansieret af det afsatte rådighedsbeløb.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Anlægsbevillingen finansierer blandt andet forundersøgelser,
detailprojektering og udarbejdelse af udbudsmateriale for den nye station i
[adresse], der gennemføres i samarbejde med Banedanmark og NOVO. Stationen
forventes at have positiv betydning for byen og for udviklingen af det
omkringliggende erhvervsområde ([adresse]) og NOVO.

På [adresse] investeringsoversigt er der i 2017
afsat en anlægsramme til den nye station i [adresse] på i alt 1,425 mio.
kr., jf. Budget 2017. Af investeringsoversigten fremgår det, at der i det
efterfølgende år (2018) er afsat 7,024 mio. kr. til den nye station. I alt er
der af Kalundborg Kommune afsat 8,4 mio. kr. til stationsprojektet i 2017 og
2018.

Det fulde rådighedsbeløb for 2017 på 1,425 mio. kr. frigives
til, blandt andet, at:

· der kan foretages ydereligere forundersøgelses- og
planlægningsarbejder.

· der kan udarbejdes et detailprojekt

· der kan udarbejdes et udbudsmateriale

· der kan finansieres eventuelle uforudsete poster/udgifter

· der kan aflønnes interne arbejdstimer og eksterne rådgivere.

Sidste år blev der frigivet ca. 0,7 mio. kr. til projektet.
Heraf forventes der overført ca. 0,2 mio. kr. til 2017. Midlerne fra 2016 er
primært blevet brugt på forundersøgelser og planlægning samt udarbejdelsen af
et beslutningsgrundlag.

Beslutningsgrundlaget forventes klart i primo 2017. Herefter
skal samarbejdspartnerne beslutte, om de vil fortsætte projektet/samarbejdet.
Hvis budgettet fortsat ser ud til at stemme overens med de afsatte midler, er
der en stærk forventning om, at projektet fortsættes til næste fase:
Detailprojekteringen.

De statslige midler til projektet er udmøntet med
Finansloven for 2016 og beløber sig på i alt 16 mio. kr. Banedanmark afholder
udgifter til de bane- og stationstekniske anlæg.

NOVO afholder omkostninger til projektering og udførelse af
gangbro, forplads på NOVO's arealer på sydsiden af banen samt de nødvendige
sikkerhedsmæssige foranstaltninger (ADK-anlæg).

Kommunen afholder udgifter til blandt andet forplads,
læskure, cykelparkering og parkeringsarealer i tilknytning til den nye station.

**Økonomiske konsekvenser**

Der er afsat et rådighedsbeløb på 1,425 mio. kr. 2017 til
etablering af [adresse]. Økonomichefen bemærker, at
restrådighedsbeløbet herefter udgør 0 kr. i 2017.

**Økonomiudvalgets møde den 8.
februar 2017:**

Anbefales.

**Kommunalbestyrelsens møde den 22.
februar 2017:**

Godkendt.